и представители на Украйна, от друга страна;
 б)
 извличане на максимална и навременна полза от всички дипломатически и военни канали между страните, включително подходящи контакти с трети държави, и в рамките на Организацията на обединените нации, ОССЕ и други международни форуми;
 в)
 редовни срещи както на равнище високопоставени служители, така и на равнище експерти от военните институции на страните;
 г)
 всякакви други начини, включително срещи на равнище експерти, които могат да допринесат за подобряването и консолидирането на този диалог.
 4. Страните установяват по взаимно съгласие други процедури и механизми за политически диалог, включително извънредни консултации.
 5. Политическият диалог на парламентарно равнище протича в рамките на Парламентарния комитет за асоцииране, посочен в член 467 от настоящото споразумение.
 Член 6
 Диалог и сътрудничество за вътрешна реформа
 Страните си сътрудничат, за да гарантират, че вътрешните им политики се основават на общи за страните принципи, в частност стабилност и ефективност на демократичните институции и върховенство на закона, и зачитане на правата на човека и основните свободи, по-специално както е посочено в член 14 от настоящото споразумение.
 Член 7
 Външна политика и политика за сигурност
 1. Страните задълбочават своя диалог и сътрудничество и насърчават постепенното сближаване в областта на външната политика и политика за сигурност, включително общата политика за сигурност и отбрана (ОПСО), и разглеждат по-специално въпроси, свързани с предотвратяването на конфликти и управлението на кризи, регионалната стабилност, разоръжаването, неразпространението на оръжия, контрола над въоръженията и контрола върху износа на оръжия, както и задълбочения взаимноизгоден диалог в областта на космическото пространство. Сътрудничеството се основава на общи ценности и взаимни интереси, като цели повишаване на сближаването и ефективността на политиките, както и насърчаване на съвместното планиране на политики. За тази цел страните използват двустранни, международни и регионални форуми.
 2. Украйна, ЕС и държавите членки потвърждават своята ангажираност по отношение на принципите на зачитане на независимостта, суверенитета, териториалната цялост и ненарушимостта на границите, установени в Хартата на ООН и в Заключителния акт от Хелзинки от 1975 г. на Съвещанието за сигурност и сътрудничество в Европа, както и по отношение на насърчаването на тези принципи в рамките на двустранните и многостранните отношения.
 3. Страните се справят своевременно и по съгласуван начин с предизвикателствата, свързани със зачитането на тези принципи на всички подходящи равнища на политическия диалог, предвиден с настоящото споразумение, включително и на министерско равнище.
 Член 8
 Международен наказателен съд
 Страните си сътрудничат за насърчаване на мира и международното правосъдие, като ратифицират и прилагат Римския статут на Международния наказателен съд (МНС) от 1998 г. и свързаните с него инструменти.
 Член 9
 Регионална стабилност
 1. Страните увеличават съвместните си усилия, за да насърчават стабилността, сигурността и демократичното развитие в своето общосъседско пространство, и по-специално, за да работят заедно за мирното разрешаване на регионални конфликти.
 2. Тези усилия следват споделените принципи за опазване на международния мир и сигурността, установени с Хартата на ООН, Заключителния акт от Хелзинки от 1975 г. на Съвещанието за сигурност и сътрудничество в Европа и други съответни многостранни документи.
 Член 10
 Предотвратяване на конфликти, управление на кризи и военно-техническо сътрудничество
 1. Страните засилват практическото сътрудничество в